b'\n_START_ARTICLE_\nGjerdesmett\n_START_SECTION_\nHabitat\n_START_PARAGRAPH_\nOm sommeren finnes gjerdesmetten i allslags skog, ofte i omr\xc3\xa5der med fuktige sig.\n_START_SECTION_\nUtbredelse\n_START_PARAGRAPH_\nDen er utbredt i hele S\xc3\xb8r-Norge, og finnes mer sparsomt i indre deler av \xc3\x98stlandet og i Nordland og Troms. Sunnm\xc3\xb8re ringmerkingsgruppe har ringmerket ca 6000 stykker i perioden 1970 til 2012.Sunnm\xc3\xb8re ringmerkingsgruppe\n_START_SECTION_\nForflytninger\n_START_PARAGRAPH_\nI oktober trekker deler av den norske bestanden til Vest- og S\xc3\xb8rvest-Europa, mens andre overvintrer i vintermilde kyststr\xc3\xb8k. Overvintrende individer kan samles i hulrom der de ligger tett sammen for \xc3\xa5 holde p\xc3\xa5 varmen.\n_START_SECTION_\nN\xc3\xa6ring\n_START_PARAGRAPH_\nGjerdesmetten spiser i hovedsak insekter og edderkoppdyr, men kan ogs\xc3\xa5 fra tid til annen observeres p\xc3\xa5 fuglebrettet om vinteren._NEWLINE_Hekkebiologi: Allerede i mars starter reirbyggingen, og byggmaterialene er mose, visne blader og t\xc3\xb8rre str\xc3\xa5. Reiret er kulerundt med inngang fra siden. F\xc3\xb8r eggleggingen som starter i midten av mai, fores dette med fj\xc3\xa6r og dun. Gjerdesmetten legger rundt 8-10 egg.'